Sofie Bonnevie

Sofie Elisabeth Bonnevie (o.s. Strömer, 7. toukokuuta 1853 Oulu – 6. toukokuuta 1944 Bergen, Norja) oli suomalainen ruotsin kielellä kirjoittanut lastenkirjailija.

Bonnevien vanhemmat olivat kultaseppä Metrus Strömer och Emilia Charlotta Carlson.Bonnevie Sofie, Svenskt författarlexikon (Runeberg.org) (tästä viitteestä puolison ja vanempien nimet) Hän kävi Oulun tyttökoulun.Bonnevie, Sofie, Tietosanakirja osa 1, palsta 1148, Tietosanakirja Osakeyhtiö 1909 Hän kirjoitti ainoastaan yhden kirjan, joka oli lastenkirja Ingrid och hennes skyddslingar. Kirja sai Hufvudstadsbladetissa vuonna 1915 kiittävän arvion. Kirja on suunnattu noin 5–8-vuotiaille, ja se kertoo tytöstä, joka ottaa eläimiä kasvattilapsikseen. Arvostelija pitää sitä erityisen sopivana lapsille ja kiittää samalla Henry Bonnevien kuvitusta ansiokkaaksi.Barnböcker, Hufvudstadsbladet 21.12.1915 s. 8. (Digitaalinen lehtiarkisto)

Bonnevie oli laulaja ja laulunopettaja, ja hänet kiinnitettiin 1873 Suomalaiseen oopperaan, kuten hänen sisarensa Emmy Achtékin. Hän esiintyi siellä kaksi vuotta, ja hänen roolejaan olivat muun muassa Azucena Trubaduurissa, Adalgisa Normassa, Lady Pamela Fra Diavolossa, Anna Noita-ampujassa. Avioiduttuaan norjalaisen insinöörin Donald Campbell Mackey Bonnevien kanssa hän muutti Norjaan ja jatkoi sielläkin laulajanauraa mutta lähinnä toimi laulunopettajana. Palattuaan sittemmin Suomeen hän työskenteli lääkintävoimistelijana ja hierojana Helsingissä ja Naantalissa.Sofie Bonnevie, Brösttoner, viitattu 11.2.2020

 Teokset 
 Ingrid och hennes skyddslingar: berättelse för barn; kuvitus Henry Bonnevie. Holger Schildt, Borgå 1915

 Lähteet 

Luokka:Suomenruotsalaiset kirjailijat
Luokka:Suomalaiset lasten- ja nuortenkirjailijat
Luokka:Suomalaiset oopperalaulajat
Luokka:Vuonna 1853 syntyneet
Luokka:Vuonna 1944 kuolleet